**ส่วนที่ 2**

**บริบทคณะมนุษยศาสตร์และสังคมศาสตร์**

**ประวัติของคณะมนุษยศาสตร์และสังคมศาสตร์**

รูปภาพหน่วยงาน/ อาคาร / สำนักงาน

ภาพที่ 1 : (ชื่ออาคาร / หน่วยงาน)

คณะมนุษยศาสตร์และสังคมศาสตร์ มหาวิทยาลัยราชภัฏพระนคร มีประวัติความเป็นมา โดยเริ่มตั้งแต่  
ปี พ.ศ. 2509 เมื่อโรงเรียนฝึกหัดครูพระนครได้รับการยกฐานะขึ้นเป็นวิทยาลัยครู และได้เปิดสอนระดับประกาศนียบัตรวิชาการศึกษา จากนั้นมีวิวัฒนาการจนถึงปัจจุบัน สรุปได้ดังนี้

ปีพุทธศักราช 2512 วิทยาลัยครูพระนครได้เปิดการเรียนการสอนในวิชาเอกสาขาต่าง ๆ ในวิชาสามัญเพิ่มขึ้นในระดับประกาศนียบัตรวิชาการศึกษาชั้นสูงสาขาวิชาในสายมนุษยศาสตร์และสังคมศาสตร์โดยเปิดสอน 3 สาขาวิชาเอก คือ ภาษาไทย ภาษาอังกฤษ และสังคมศึกษา

ปีพุทธศักราช 2517 วิทยาลัยครูพระนครได้เปิดสอนวิชาเอกภาษาไทย ภาษาอังกฤษและอุตสาหกรรมศิลป์ ระดับประโยคครูอุดมศึกษา ซึ่งเป็นระดับการศึกษาที่เรียนต่อจาก ป.กศ. สูง 2 ปี และในปี พ.ศ. 2518 เมื่อมีพระราชบัญญัติวิทยาลัยครูออกมาบังคับใช้ จึงได้ปรับการศึกษาประโยคครูอุดมศึกษาเป็น ระดับปริญญาตรี ครุศาสตรบัณฑิตเพื่อให้สอดคล้องกับกฎหมายดังกล่าว ต่อมาได้เปิดสาขาวิชาเอก ในสายครุศาสตร์เพิ่มขึ้นอีก 4 สาขา คือ ดนตรี นาฏศิลป์ ศิลปกรรม และบรรณารักษศาสตร์ และได้แบ่งหน่วยงานบริหารทางวิชาการออกเป็นคณะวิชา หมวดวิชาสายมนุษยศาสตร์และสังคมศาสตร์จึงได้ใช้ชื่อว่า คณะวิชามนุษยศาสตร์และสังคมศาสตร์ โดยมีหัวหน้าคณะวิชาเป็นผู้บริหารสูงสุด

ต่อมาเมื่อมีการตราพระราชบัญญัติวิทยาลัยครู (ฉบับที่ 2) พ.ศ. 2527 ออกมาบังคับใช้ ซึ่งในหลักการของกฎหมายดังกล่าวให้วิทยาลัยครูสามารถเปิดสอนวิชาการอื่น ๆ ได้ คณะมนุษยศาสตร์และสังคมศาสตร์ จึงได้เปิดสอนสายศิลปศาสตร์ระดับปริญญาตรีเพิ่มขึ้น วิชาเอกที่เปิดสอนคือภาษาอังกฤษ ภาษาอังกฤษธุรกิจ การพัฒนาชุมชน และศิลปกรรม

เมื่อได้ประกาศใช้พระราชบัญญัติสถาบันราชภัฏ พ.ศ. 2538 คณะวิชามนุษยศาสตร์และสังคมศาสตร์   
จึงเปลี่ยนชื่อเป็นคณะมนุษยศาสตร์และสังคมศาสตร์ โดยมีคณบดีเป็นผู้รับผิดชอบในการบริหารงานของคณะฯ

ปีพุทธศักราช 2542 ได้มีการเปลี่ยนโครงสร้างการบริหารงานของคณะตามประกาศของ กระทรวงศึกษาธิการ จากภาควิชาเป็นโปรแกรมวิชา และคณะมนุษยศาสตร์และสังคมศาสตร์ได้เปิดสายศิลปศาสตร์ เพิ่มขึ้นอีก 2 โปรแกรมวิชา คือ ภาษาฝรั่งเศสธุรกิจ และรัฐประศาสนศาสตร์ ซึ่งเปิดสอนในปีการศึกษา 2543 ต่อมา คณะมนุษยศาสตร์และสังคมศาสตร์มีนโยบายลดการผลิตบัณฑิตสายครุศาสตร์ ตามนโยบายของรัฐและเพิ่มสายวิชาการอื่น ๆ ทางด้านศิลปศาสตร์ เพื่อให้สอดคล้องกับความต้องการของสังคมและประเทศชาติโดยเริ่มตั้งแต่ปีการศึกษา 2545 เป็นต้นไป

ปีพุทธศักราช 2547 ได้มีพระราชบัญญัติให้สถาบันราชภัฏทั่วประเทศ ยกฐานะขึ้นเป็นมหาวิทยาลัย โดยประกาศในราชกิจจานุเบกษาในวันที่ 15 มิถุนายน พ.ศ. 2547 คณะมนุษยศาสตร์และสังคมศาสตร์จึงเป็นคณะหนึ่งในมหาวิทยาลัยราชภัฏพระนคร และได้มีการเปิดสอนในหลักสูตรใหม่เพิ่มอีก 2 สาขาวิชา ได้แก่ หลักสูตรสาขาวิชาเทคโนโลยีภูมิศาสตร์และการบริหารและพัฒนาเมือง

ในปี พ.ศ. 2548 – ปัจจุบัน ตามกฎกระทรวงการจัดตั้งส่วนราชการในมหาวิทยาลัยราชภัฏพระนคร พ.ศ. 2548 และประกาศกระทรวงศึกษาธิการเรื่องการแบ่งส่วนราชการในมหาวิทยาลัยราชภัฏพระนคร ได้กำหนดให้คณะมนุษยศาสตร์และสังคมศาสตร์เป็นหน่วยงานหนึ่งในมหาวิทยาลัยราชภัฏพระนคร และตามประกาศกระทรวงศึกษาธิการ เรื่อง การแบ่งส่วนราชการในมหาวิทยาลัยราชภัฏพระนคร ปี พ.ศ. 2549 ได้แบ่งส่วนราชการภายในคณะมนุษยศาสตร์และสังคมศาสตร์เป็นสำนักงานคณบดี และ ตามประกาศมหาวิทยาลัยราชภัฏพระนคร เรื่องการจัดตั้งหน่วยงานภายในมหาวิทยาลัยราชภัฏพระนคร พ.ศ. 2551 ได้แบ่งส่วนราชการระดับงานในสำนักงานคณบดี ดังนี้

1. งานบริหารทั่วไป

2. งานบริการการศึกษา

นอกจากนี้ ในด้านการบริหารจัดการมีรองคณบดี ควบคุมและดูแลงาน 3 ด้าน คือ ด้านวิชาการด้านบริหารและแผน และด้านกิจการนักศึกษา

ในปีการศึกษา 2556 คณะมีภารกิจด้านการจัดการศึกษา การวิจัยและงานสร้างสรรค์ การบริการวิชาการเพื่อพัฒนาชุมชนท้องถิ่น และการทำนุบำรุงศิลปวัฒนธรรม และได้มีการเปิดสอนในหลักสูตรใหม่เพิ่มอีก 1 หลักสูตร ได้แก่ หลักสูตรรัฐศาสตรบัณฑิต คือ สาขาวิชารัฐศาสตร์

ในปีการศึกษา 2557 คณะมนุษยศาสตร์และสังคมศาสตร์ ได้เปิดการเรียนการสอนในหลักสูตรใหม่เพิ่มอีก 1 หลักสูตร ได้แก่ หลักสูตรศิลปศาสตรบัณฑิต คือ สาขาภาษาจีนธุรกิจ โดยมีการจัดการศึกษาระดับปริญญาตรี 4 ปี จำนวน 15 หลักสูตร เป็นนักศึกษาหลักสูตรฉบับปรับปรุงตามกรอบมาตรฐานคุณวุฒิ พ.ศ. 2556 จำนวน 15 หลักสูตร รวมทั้งมีหลักสูตรระดับปริญญาโท จำนวน 1 หลักสูตร รวมทั้งหมด 16 หลักสูตร

ในปีการศึกษา 2565 คณะมนุษยศาสตร์และสังคมศาสาตร์ ได้เป็ดการเรียนการสอนในหลักสูตรระดับปริญญาโทเพิ่มเติมอีก 1 หลักสูตร คือ สาขาวิชานิติศาสตร์ หลักสูตรนิติศาสตรมหาบัณฑิต (น.ม.)

ในปีการศึกษา 2566 คณะมนุษยศาสตร์และสังคมศาสาตร์ ได้เป็ดการเรียนการสอนในหลักสูตรระดับปริญญาเอกเพิ่มเติมอีก 1 หลักสูตร คือ สาขาวิชารัฐประศาสนศาสตร์ หลักสูตรรัฐประศาสนศาสตร์ดุษฎีบัณฑิต (ปร.ด.)

**ที่ตั้ง**

อาคารฝึกปฏิบัติการมนุษยศาสตร์และสังคมศาสตร์ (อาคาร 3) คณะมนุษยศาสตร์และสังคมศาสตร์ มหาวิทยาลัยราชภัฏพระนคร เลขที่ 9 ถนนแจ้งวัฒนะ แขวงอนุสาวรีย์ เขตบางเขน จังหวัดกรุงเทพมหานคร 10200

**ปรัชญา วิสัยทัศน์ พันธกิจ**

**ปรัชญา**

สร้างคนดีมีคุณธรรม นำความรู้ สู่การพัฒนาท้องถิ่น

**วิสัยทัศน์**

คณะมนุษยศาสตร์และสังคมศาสตร์มุ่งพัฒนาวิทยาการให้ก้าวหน้า ผลิตบัณฑิตที่มีคุณภาพ สืบสานศิลปวัฒนธรรม และภูมิปัญญาของชุมชน บริการวิชาการและท้องถิ่น ตามแนวปรัชญาเศรษฐกิจพอเพียงสู่สังคมในศตวรรษที่ 21

**พันธกิจ**

1. จัดการศึกษาด้านมนุษย์และสังคมศาสตร์ได้มาตรฐานสอดคล้องกับความต้องการของ

สังคมและชุมชนท้องถิ่น

2. ผลิตบัณฑิตให้เป็นคนเก่งมีความรู้ มีทักษะ มีคุณธรรม เป็นผู้นำทางปัญญาของสังคม

3. บูรณาการความรู้สู่การปฏิบัติ สอดคล้องกับสภาพบริบทของชุมชน

4. ส่งเสริมและสนับสนุนศิลปวัฒนธรรมไทยให้เกิดประโยชน์โดยเชื่อมโยงกับการจัดการ


เรียนการสอน

5. ศึกษาและสืบสานโครงการอันเนื่องมาจากพระราชดำริ เพื่อปลูกฝังหลักปรัชญาของ

เศรษฐกิจพอเพียง

6. พัฒนาองค์กรตามหลักธรรมภิบาล และเป็นองค์กรแห่งการเรียนรู้

**โครงสร้างการบริหารคณะมนุษยศาสตร์และสังคมศาสตร์**

****

ภาพที่ 2 : โครงสร้างการบริหารคณะมนุษยศาสตร์และสังคมศาสตร์

**นโยบายด้านคุณภาพของคณะมนุษยศาสตร์และสังคมศาสตร์**

คณะมนุษยศาสตร์และสังคมศาสตร์ มีนโยบายด้านคุณภาพที่สอดคล้องกับพันธกิจและเป้าประสงค์ของมหาวิทยาลัยและคณะ ดังนี้

**นโยบายด้านการจัดการเรียนการสอน**

ส่งเสริมให้มีบรรยากาศความเป็นเลิศทางวิชาการ โดยนำกระบวนการประกันคุณภาพการศึกษาเป็นกลไกในการบริหารจัดการ ที่เอื้อประโยชน์ต่อการพัฒนาการเรียนการสอน ส่งเสริม การพัฒนาบุคลากรสายสอน ใช้เทคโนโลยีที่เหมาะสมที่ช่วยให้การเรียนการสอนมีประสิทธิภาพ ส่งเสริมการพัฒนาห้องปฏิบัติการเรียนรู้ การใช้ภาษาที่หลากหลายในงานอาชีพ และการฝึกประสบการณ์วิชาชีพส่งเสริมการศึกษาค้นคว้าองค์ความรู้ใหม่เพื่อประโยชน์ทางวิชาการ ส่งเสริมความร่วมมือทางวิชาการระหว่างมหาวิทยาลัย ตลอดจนสนับสนุนการบริการทางวิชาการและมีส่วนร่วมกับชุมชนในการพัฒนาท้องถิ่น

**นโยบายด้านการพัฒนาบุคลากร**

คณะมุ่งเน้นสนับสนุนทรัพยากร เพื่อพัฒนาบุคลากรให้ได้ ร้อยละ 100 โดยการพัฒนาบุคลากรด้านวิชาการ วิชาชีพ คุณธรรม จริยธรรม จรรยาบรรณ รวมทั้งการพัฒนาบุคลากรตามแผนปรับปรุงพัฒนาตามลำดับความสำคัญ เพื่อให้ได้บุคลากรสายสนับสนุน สายวิชาการ ที่มีคุณภาพตามภารกิจและเกณฑ์คุณภาพการจัดการศึกษาในระดับอุดมศึกษา

**นโยบายด้านการพัฒนานักศึกษา**

ส่งเสริมและสนับสนุนการจัดกิจกรรมเพื่อสร้างประสบการณ์และพัฒนาให้นักศึกษาถึงพร้อมด้วยคุณลักษณะของบัณฑิตอันพึงประสงค์ตามกรอบมาตรฐานคุณวุฒิ คุณภาพตามอัตลักษณ์ของคณะและสาขาวิชา รวมทั้งมีการวิจัยเพื่อเป็นข้อมูล ในการพัฒนานักศึกษาของคณะ

**นโยบายด้านการแนะแนวอาชีพและการศึกษาต่อ**

ส่งเสริมและสนับสนุนนักศึกษา ให้ได้รับข่าวสารข้อมูลสารสนเทศในด้านต่าง ๆ อย่างกว้างขวางให้เป็นผู้มีความรอบรู้ มีทักษะ เจตคติ และค่านิยมที่เหมาะสม มีแนวทางในการตัดสินใจเกี่ยวกับการเลือกประกอบอาชีพและการศึกษาต่อตามความสนใจความสามารถและความถนัด เพื่อเตรียมความพร้อมสู่โลกของงานและการศึกษาต่อ

**นโยบายด้านการวิจัย**

ส่งเสริมและสนับสนุนให้บุคลากรดำเนินการวิจัยเพื่อพัฒนาองค์ความรู้ใหม่ด้านมนุษยศาสตร์และสังคมศาสตร์ เพื่อพัฒนาการเรียนการสอน และนำไปใช้เพื่อการพัฒนาชุมชนท้องถิ่นและประเทศชาติ สนับสนุนให้บุคลากรได้รับทุนวิจัยจากแหล่งทุนวิจัยภายนอกสถาบัน โดยการสร้างเครือข่ายกับสถาบันอื่น ๆ และสนับสนุนส่งเสริมให้บุคลากรเผยแพร่ผลงานวิจัยและงานสร้างสรรค์ในระดับชาติและนานาชาติ โดยการจัดทำวารสารวิชาการเพื่อเป็นเวทีเผยแพร่และฐานข้อมูลที่ได้มาตรฐาน ถ่ายทอดองค์ความรู้สู่สาธารณชน

**นโยบายด้านการบริการวิชาการสู่สังคม**

ให้ความสำคัญการพัฒนา ส่งเสริมสนับสนุนกิจกรรมบริการวิชาการด้านมนุษยศาสตร์และสังคมศาสตร์ เช่น การฝึกอบรมอาชีพระยะสั้น เพื่อตอบสนองความต้องการของชุมชน โดยเฉพาะในพื้นที่ใกล้เคียง องค์การภาครัฐ เอกชน และเครือข่ายความร่วมมือทางวิชาการในประเทศและต่างประเทศด้วยความตระหนัก ถึงความรับผิดชอบต่อชุมชนและสังคมตลอดจนบูรณาการการบริการวิชาการกับการเรียนการสอนและการวิจัยเพื่อนำไปใช้ให้เกิดประโยชน์สร้างคุณค่าและมูลค่าอย่างยั่งยืน

**นโยบายด้านการทำนุบำรุงศิลปะและวัฒนธรรม**

มุ่งให้ผู้บริหาร บุคลากร นักศึกษาและประชาชนเห็นคุณค่า มีทัศนคติที่ดีในการอนุรักษ์ ฟื้นฟู สืบสาน สร้างสรรค์และพัฒนาศิลปะและวัฒนธรรม เป็นผู้นำและมีส่วนร่วมในการสร้างสรรค์ศิลปะและวัฒนธรรมและภูมิปัญญาไทยให้เกิดนวัตกรรมที่เหมาะสม รวมทั้งมีการพัฒนาและสร้างมาตรฐานทางศิลปะและวัฒนธรรมโดยคำนึงถึงเอกลักษณ์ของท้องถิ่นชาติ และความเป็นสากล เพื่อเผยแพร่สู่สาธารณชนรวมทั้งส่งเสริมความรู้ความเข้าใจศิลปะและวัฒนธรรมนานาชาติ ด้วยกลยุทธ์การบูรณาการการทำนุบำรุงศิลปะและวัฒนธรรมกับการเรียนการสอน การบริการทางวิชาการ การวิจัย เพื่อการพัฒนาที่ยั่งยืน

**นโยบายด้านการบริหารจัดการ**

มีการจัดระบบการบริหารจัดการที่ดีตามหลักธรรมาภิบาลที่ประกอบด้วย หลักประสิทธิผลหลักประสิทธิภาพ หลักการตอบสนอง หลักภาระรับผิดชอบ หลักความโปร่งใส หลักการมีส่วนร่วม หลักการกระจายอำนาจ หลักนิติธรรม หลักความเสมอภาค หลักมุ่งเน้นฉันทามติ กำหนดอำนาจหน้าที่ของบุคลากรให้ชัดเจน จัดระบบการบริหารทรัพยากรบุคคล การบริหารจัดการความเสี่ยง จัดสร้างและพัฒนาระบบข้อมูลเพื่อการตัดสินใจเปิดโอกาสให้บุคลากรมีส่วนร่วมในการบริหาร และจัดทำแนวทางหรือคู่มือในการบริหารจัดการ ปรับปรุงโครงสร้างและระบบบริหารให้สอดคล้องกับพันธกิจของคณะ มีการใช้ทรัพยากรร่วมกันกับหน่วยงานทั้งภายในและภายนอกคณะเพื่อให้เกิดประสิทธิภาพสูงสุด อันจะก่อให้เกิดการประหยัดงบประมาณด้านการบริหารจัดการรวมทั้งการติดตามประเมินผลที่มีประสิทธิภาพอย่างต่อเนื่อง ตลอดจนการประชาสัมพันธ์เผยแพร่ประสิทธิผล เพื่อสร้างคุณค่าและมูลค่าให้แก่สังคมและประเทศชาติ

**นโยบายด้านการเงินและงบประมาณ**

จัดสรรงบประมาณตามความจำเป็น เพื่อปรับปรุงพัฒนาภารกิจของหน่วยงาน มีการดำเนินงานอย่างมีระบบได้มาตรฐานการตรวจสอบเงินแผ่นดินที่ตรวจสอบได้ มีระบบการควบคุมภายใน ยึดหลักประหยัด มีการติดตามผลงานและประเมินผลการใช้จ่ายงบประมาณ รวมทั้งการจัดทำแผนกลยุทธ์ทางการเงิน เพื่อการบริหารจัดการที่มีประสิทธิภาพและประสิทธิผล

**นโยบายด้านระบบข้อมูลสารสนเทศ**

ปรับปรุงและพัฒนาระบบฐานข้อมูลสารสนเทศให้มีข้อมูลที่ถูกต้องครบถ้วน ทั้งด้านข้อมูลนักศึกษา ข้อมูลบุคลากร ข้อมูลอาคารสถานที่ ข้อมูลหลักสูตร ข้อมูลการวิจัย การบริการวิชาการ การทำนุบำรุงศิลปะและวัฒนธรรม ข้อมูลงบประมาณและข้อมูลด้านการประกันคุณภาพการศึกษา เพื่อเป็นประโยชน์ต่อผู้บริหารในการตัดสินใจบริหารจัดการได้อย่างมีประสิทธิภาพ เพื่อสนับสนุนให้คณะและมหาวิทยาลัยบรรลุเป้าหมายตามที่ได้กำหนดไว้

**นโยบายด้านการจัดการความรู้ในองค์กร**

ส่งเสริมให้หน่วยงานและบุคลากรเกิดการเรียนรู้ร่วมกัน โดยการนำการจัดการความรู้ (Knowledge Management) มาเป็นเครื่องมือ เพื่อให้เกิดการพัฒนาคน พัฒนางาน พัฒนาฐานความรู้ขององค์กร อันจะส่งผลให้คณะมนุษยศาสตร์และสังคมศาสตร์เป็นองค์การแห่งการเรียนรู้ (Learning Organization)

**นโยบายด้านการประกันคุณภาพการศึกษา**

ส่งเสริมให้บุคลากรตระหนักถึงความสำคัญของการพัฒนาคุณภาพมาตรฐานการศึกษาและการรับรองการปฏิบัติราชการที่ดี (Good Practice) มีระบบกลไกแผนงานประกันคุณภาพและแนวปฏิบัติที่ดี มีการประเมินตนเอง การตรวจสอบการปฏิบัติราชการและคุณภาพภายในเป็นกระบวนการที่ควบคู่ หรือต้องดำเนินการพร้อมไปกับการปฏิบัติการที่ดี มีตัวบ่งชี้ตามเกณฑ์คุณภาพและมาตรฐาน นำระบบกลไกการประกันคุณภาพการศึกษาเข้ามาใช้ในการบริหารจัดการ และนำผลการประเมินมาปรับปรุงพัฒนาการดำเนินงานให้มีคุณภาพและได้มาตรฐาน ดำเนินภารกิจให้ประสบความสำเร็จ ตามวัตถุประสงค์ที่ตั้งไว้เป็นอย่างดี คณะจึงพัฒนาบุคลากรให้มีคุณภาพด้านวิชาการ รวมทั้งมีคุณธรรม จริยธรรม จรรยาบรรณวิชาชีพ จึงมุ่งเน้นการพัฒนาบุคลากรให้มีคุณลักษณะ ดังต่อไปนี้

**คุณลักษณะบุคลากรด้านคุณธรรม จริยธรรม จรรยาบรรณวิชาชีพ**

**ด้านคุณธรรม จริยธรรม**

1. มีคุณธรรมทางปัญญาและทางศีลธรรม ถึงพร้อมด้วยคุณธรรม ดังนี้

1.1 ฆราวาสธรรม 4 (สัจจะ ทมะ ขันติ จาคะ) หลักธรรมในการครองเรือนและครองชีวิต

1.2 สังคหวัตถุ 4 (ทาน ปิยวาจา อัตถจริยา สมานัตตา) หลักธรรมในการยึดเหนี่ยวจิตใจบุคคลและประสานความสามัคคีในกลุ่มคน

1.3 อิทธิบาท 4 (ฉันทะ วิริยะ จิตตะ วิมังสา) หลักธรรมที่ทำให้ทำงานประสบความสำเร็จ

1.4 อริยมรรคองค์ 8 (การเห็นชอบ การดำริชอบ การพูดจาชอบ การทำงานการงานชอบ การเลี้ยงชีวิตชอบ การเพียรชอบ การระลึกชอบ ความตั้งใจมั่นชอบ) เป็นธรรมขั้นชั้นสูงในพุทธศาสนา

***หมายเหตุ*** บุคลากรที่นับถือศาสนาอื่นก็ให้ยึดหลักธรรมตามศาสนาของบุคลากร

**จรรยาบรรณของบุคลากร**

1. จรรยาบรรณต่อตนเองต้องเป็นผู้มีวินัย พัฒนาตนเองด้านวิชาชีพบุคลิกภาพ และวิสัยทัศน์ให้ทันต่อการพัฒนางาน รวมทั้งด้านเศรษฐกิจ สังคม และการเมืองอยู่เสมอ และละเว้นพฤติกรรมที่ไม่พึงประสงค์

2. จรรยาบรรณต่อวิชาชีพ ต้องรัก ศรัทธา ซื่อสัตย์สุจริต รับผิดชอบต่อหน้าที่การงาน

3. จรรยาบรรณต่อผู้รับบริการ ต้องรัก ต้องเมตตา เอาใจใส่ ช่วยเหลือ ส่งเสริม ให้กำลังใจ แก่ศิษย์และผู้รับบริการ ตามบทบาทหน้าที่ของอาจารย์และเจ้าหน้าที่ที่เหมาะสม และส่งเสริมให้ การเรียนรู้ ทักษะ และนิสัยที่ถูกต้องดีงามแก่ศิษย์และผู้รับบริการ รวมทั้งประพฤติปฏิบัติเป็นแบบอย่างที่ดี ทั้งกาย วาจาและใจ ตลอดจนให้บริการด้วยความจริงใจและเสมอภาคโดยไม่เรียกรับหรือยอมรับผลประโยชน์จากการใช้ตำแหน่งหน้าที่โดยมิชอบ และไม่ละเมิดสิทธิทางปัญญา สิทธิมนุษยชนต่อผู้อื่นโดยมิชอบ

4. จรรยาบรรณต่อผู้ร่วมประกอบอาชีพ ควรมีน้ำใจพึงช่วยเหลือเกื้อกูลซึ่งกันและกันอย่างสร้างสรรค์ โดยยึดมั่นในระบบคุณธรรมสร้างความสามัคคีในหมู่คณะ

5. จรรยาบรรณต่อสังคม พึงประพฤติปฏิบัติตนเป็นผู้นำในการอนุรักษ์และพัฒนาเศรษฐกิจ สังคม ศาสนา ศิลปวัฒนธรรม ภูมิปัญญา สิ่งแวดล้อม ทรัพยากรธรรมชาติ รักษาผลประโยชน์ของส่วนรวม และยึดมั่นในการปกครองระบอบประชาธิปไตยอันมีพระมหากษัตริย์เป็นประมุขของชาติ รวมทั้งละเว้นการประพฤติที่ไม่พึงประสงค์

**คุณลักษณะด้านวิชาการและความสามารถในการปฏิบัติงานของบุคลากร**

**บุคลากรสายวิชาการ**

1. มีการศึกษาหาความรู้ทางวิชาการจากแหล่งความรู้ต่าง ๆ ในหน้าที่และวิชาชีพของตนอย่างมีคุณธรรมและจริยธรรม

2. เป็นครูต้นแบบที่มีคุณค่าต่อวงวิชาการด้านมนุษยศาสตร์และสังคมศาสตร์

3. มีการศึกษาค้นคว้าวิจัยด้วยตนเองอย่างมีคุณธรรมและจริยธรรมตลอดจนเผยแพร่ผลงานของตนเอง ตามข้อเท็จจริง ให้สาธารณชนได้รับรู้อย่างมีคุณธรรมและรับผิดชอบ

4. พึงละเว้นการคัดลอกเลียนแบบหรือแอบอ้างผลงานของผู้อื่นมาเป็นของตน

5. พึงละเว้นการนำผลงานวิชาการของทางราชการไปแสวงหาผลประโยชน์ส่วนตนโดยมิชอบ

**บุคลากรสายสนับสนุน**

1. ผู้ให้บริการมีความสุภาพทั้งด้านการแต่งกายกิริยามารยาทและวาจา

2. ผู้ให้บริการปฏิบัติงานตรงตามเวลา พึงละเว้นการนำเวลาราชการไปประกอบภารกิจส่วนตัว

3. ผู้ให้บริการบริการอย่างเสมอภาคโปร่งใส และเป็นธรรม

4. ผู้ให้บริการปฏิบัติหน้าที่ด้วยความอดทน อดกลั้น ด้วยใบหน้ายิ้มแย้มแจ่มใส

5. ผู้ให้บริการพึงปฏิบัติอยู่ในกรอบของศีลธรรม พึงละเว้นการละเมิด ล่วงเกิน หรือประพฤติผิดทางเพศ

**ค่านิยมวัฒนธรรมองค์กร**

**H: Honor**  บุคลากรในคณะทุกคนปฏิบัติงานด้วยความองอาจมีเกียรติ

เป็นที่ยอมรับของสังคม

**U: Unity** บุคลากรในคณะทุกคนมีการร่วมมือประสานการทำงาน

เป็นหนึ่งเดียว ไม่มีการแบ่งพรรค แบ่งพวก

**S: Sacrifice** บุคลากรในคณะทุกคนปฏิบัติงานด้วยความทุ่มเทแรงกายแรงใจ

อุทิศตัวให้กับงานด้วยหวังในความสำเร็จสูงสุดขององค์กร

**O: Order** คณะมนุษยศาสตร์และสังคมศาสตร์มีการบริหารจัดการองค์กร

อย่างมีแบบแผน ยืนหยัดตามหลักธรรมาภิบาล

**C: Community** เป็นองค์กรที่มุ่งมั่นบริการวิชาการ เพื่อพัฒนาชุมชนท้องถิ่นอย่างยั่งยืน

**อัตลักษณ์ เอกลักษณ์ คุณลักษณะบัณฑิตด้านวิชาการ คุณธรรม จริยธรรม จรรยาบรรณวิชาชีพ**

**อัตลักษณ์**  มีปัญญาพึ่งพาตนเอง สร้างคุณค่าสู่สังคมไทย

**เอกลักษณ์**  บูรณการการพัฒนาภาษาและวัฒนธรรมเพื่อการพัฒนาท้องถิ่นอย่างยั่งยืน

**คุณลักษณะบัณฑิตด้านวิชาการ**

1. มีความรู้ ความสามารถด้านวิชาการ วิชาชีพ ทั้งเชิงลึกและเชิงกว้าง มีประสบการณ์ปฏิบัติงานได้อย่างมีประสิทธิภาพ

2. มีทักษะในการศึกษาวิเคราะห์ ตีความ แปลความ สังเคราะห์ สรุปความ ประเมินค่าได้ อย่างถูกต้องเหมาะสมนำไปใช้ประโยชน์ได้

3. มีความสามารถในการใช้ภาษาเพื่อการสื่อสารทักษะฟัง พูด อ่าน เขียน ในชีวิตประจำวันและในงานอาชีพได้อย่างถูกต้อง เหมาะสม งดงามตามมารยาทวัฒนธรรมความเป็นไทย

4. มีความสามารถในการใช้เทคโนโลยีสารสนเทศขั้นพื้นฐานเพื่อการศึกษาค้นคว้าและ เพื่อการส่งสารการพูด การเขียนตามหลักวิชาการที่เป็นแบบแผนได้อย่างมีประสิทธิผล

5. มีสุนทรียภาพในการดำเนินชีวิตและการประกอบอาชีพ

6. มีความสามารถพิเศษเพื่อการสร้างโอกาสการเข้าสู่งานได้ทั้งในและต่างประเทศ

7. มีความเป็นผู้นำและผู้ตามที่ถึงพร้อมด้วยความรู้ คุณธรรม จริยธรรม

8. มีความสามารถในการทำงานร่วมกับผู้อื่น มีมนุษยสัมพันธ์ที่ดี ให้เกียรติซึ่งกันและกัน

**คุณลักษณะบัณฑิตด้านคุณธรรม จริยธรรม**

พึ่งตนเอง ขยันหมั่นเพียร และมีความรับผิดชอบ

ประหยัด และอดออม

ค่านิยมพื้นฐาน 5 ประการ มีระเบียบวินัย และเคารพกฎหมาย

ปฏิบัติตามหลักธรรมทางศาสนา

รักชาติ ศาสน์ กษัตริย์

ให้ความอุปการะ ช่วยเหลือ ดูแลบุพการี

ความกตัญญูกตเวทีต่อบุพการี ให้ความรักและความเชื่อฟังต่อบุพการีและ

และผู้มีพระคุณ ผู้มีพระคุณ

มีความอ่อนน้อมถ่อมตนต่อบุพการีและ

ผู้มีพระคุณ

ความอดทน ความเพียร ความมีสติปัญญา

ความซื่อสัตย์สุจริต

หลักปรัชญาเศรษฐกิจพอเพียง ความสำนึกในคุณธรรม

มีน้ำใจ เสียสละประโยชน์ส่วนน้อยของตนเพื่อ

ประโยชน์ส่วนใหญ่ของบ้านเมือง

ความรอบรู้ ความรอบคอบ และความระมัดระวัง

จรรยาบรรณต่อตนเอง จรรยาบรรณต่อวิชาชีพ

ด้านจรรยาบรรณในวิชาชีพ จรรยาบรรณต่อผู้รับบริการ

จรรยาบรรณต่อผู้ร่วมงาน

จรรยาบรรณต่อสังคม